نیجریه‌ده "بوکو حرام" وحشی لیگین‌دن قاچماغی باجاریب اؤلکه‌نین شیمالین‌داکی دوشرگه‌یه سیغینان قادین و اوشاق‌لارین، بورا‌داکی یئتکی‌لیلر طرفین‌دن تجاوزه معروض قالدیغی ایره‌لی سورولدو.
اینسان حاقلاری ایزلمه تشکیلاتی (HRW) "بوکو حرام"دان قاچا‌راق مایدوگوری-‌ده‌کی دوشرگه‌ده قالماغا باشلایان‌لارین دوشرگه لیدئرلری، پولیس و عسگرلر طرفین‌دن جینسی ایستیسمارا معروض قالدیغینی معین ائتدی.
قادین‌لارین بؤیوک اکثریتی حامله قالدیق‌دان سونرا ترک ائدیلدیک‌لری بیلدیریلیر.
سی ان ان -نین وئردیگی خبره گؤره، مسئله ایله باغلی آچیقلاما وئرن نیجریه پرزیدنتی محمدو بوهاری ادعالار قارشی سیندا ناراحاتلیق کئچیردیگینی و شوک اولدوغونو بیلدیردی.
بوخاری یوکسک سویه لی یئتکی‌لی‌لره حادثه ایله باغلی سوروشدورما باشلانماسی اوچون تعلیمات  وئردیگینی ایفاده ائتدی.
اینسان حاقلاری ایزلمه تشکیلاتی‌نین (HRW) یایینلادیغی راپوردا، 43 قادین‌دان 8-ی بوکو حرام طرفین‌دن قاچیریلا‌راق زورلا ائولندیریلدیک‌دن سونرا مایدوگوری-‌ده‌کی دوشرگه‌یه قاچا بیلیب‌لر.
4 قادین دوشرگه‌ده تجاووزه معروض قالمازدان اول اونلارا درمان وئریلدیگینی بیلدیریب‌لر.
راپوردا قوربان‌لاردان 37-نین ائولی‌لیک، مادی دستک و حتی قیدا وعده لری ایله جینسی علاقه‌یه زورلاندیغی یئر آلدی.
